laion/Wikipedia-Exotic huggingface dataset:
דלדל

דַלְדַל או דלדול עור (באנגלית: wattle) הוא ספיח עור בשרני המצוי באזור הראש-צוואר במיני עופות רבים ובכמה מיני יונקים. הדלדל מכיל רקמת חיבור, תאי עצב, כלי דם, רקמת שריר וסחוס. בעופות הדלדל נפוץ מאוד מתחת למקור אך עשוי להופיע גם מעל המקור וסביבו, על האוזניים, בסמוך לעיניים, ולהשתלשל לעיתים עד החזה. בעופות בעלי כרבולת, הדלדל עשוי להתמזג עם הכרבולת המצויה בקצה הראש, כך ששניהם נפגשים באזור המקור. אצל כמה עופות הדלדל מכוסה בנוצות בחלקו. דלדל בעל מאסה גדולה מכונה באנגלית בשם dewlap (קפל עור). בין העופות ישנם מינים רבים בעלי דלדל בצורה, צבע ואורך משתנה. הידועים ביותר הם מיני התרנגולאים ובמיוחד תרנגול הודו ותרנגול הבית שבעלי איבר מדולדל ארוך יותר ממקורם הגולש עד לחזה. גם הקזוארים מגינאה החדשה בעלי איבר מרשים בצבעי אדום-כחול וצהוב וכמותם גם עופות כמו מרבו אפריקני ועגור כרבלתי. כמה ציפורי שיר בעלי נוצות מפוארות הם בעלי דלדל הנוטף ממקורם כמו הפעמונית, בני משפחת הדבלולניים ודבלולי עיניים, כמה עדניים, זרזיר מדובלל ועוד זרזיריים, כמה חופמיים, יקאנות. ישנם גם מספר זוחלים בעלי דלדל כמו האיגואנה או הכוחיים. דלדל באזור הצוואר מצוי אף במיני יונקים מעטים, ואף בכמה זנים של חיות מבויתות כגון חזירים מגזע קוני-קוני ועזים. בעופות רבים הדלדל הוא סמן מין משני - הוא תלוי זוויג, ובולט וגדול יותר בפרטים ממין זכר, וסירוס עשוי לעצור את התפתחותו. בעופות הדלדל של הזכר משמש להרשמת הנקבות בעונת הרבייה - ככל שהדלדל צבעוני וגדול יותר כך הזכר אטרקטיבי יותר. דלדל גדול הוא אינדיקציה לבריאות, כוח ופוריות, שכן הוא מעיד על רמות טסטוסטרון גבוהות, תזונה טובה ויכולת שרידות גבוהה. גם לדלדל בנקבות עשוי להיות תפקיד במשיכת הזכר, ואף אצלן הוא עשוי להיות אינדיקציה לבריאות ופוריות.
סרט ישן

"סרט ישן" הוא שיר שהוקלט על ידי הזמרת הישראלית מרגלית צנעני. השיר יצא לאור ב-16 ביוני 2009, כסינגל השני מתוך אלבומה השנים עשר והאחרון, דווקא היום (2009). השיר הגיע למקום העשירי במצעד של רשת ג', וה-23 במצעד של רדיו אמצע הדרך. השיר נכתב על ידי ישראל קמחי ויונתן אמבר, הולחן על ידי אסף אטדגי והופק על ידי נדב ביטון. השיר הוא בלדה בסגנון הים-תיכוני בה מרגלית צנעני מדברת על מה שנהגה לעשות בעבר, ובעצם מתארת אותו ואת מה שעשתה בו כמו ללכת לאביה ביום שישי, וכולי. יוסי חרסונסקי סקר את השיר בחיוב, והעניק לו ציון של ארבעה כוכבי זהב מתוך חמישה, ואף אמר כי: "שירתה של צנעני איכותית, ומי שטען פעם שהיא מזכירה בסוג הבלדות האלו את טינה טרנר הגדולה, אז להלן דוגמה לא רעה". טרם יצא הווידאו קליפ המלא של השיר, העלה ישראל קמחי לערוץ היוטיוב שלו ב-10 ביוני 2009, את האודיו של השיר, המציג בתוכו את עטיפתו של הסינגל. בנוסף לכך, העלה יוני אמבר את השיר גם לערוץ היוטיוב שלו. סרטון השיר "סרט ישן" באתר יוטיוב סרט ישן - יוסמיוסיק, באתר yosmusic.com אור ברנע, מרגול נמצאת בסרט, באתר ynet, 16 ביוני 2009 "דווקא היום - יוסמיוסיק". יוסמיוסיק. 2009-09-04. נבדק ב-2018-09-19. 3.9.2009 – פזמונט, באתר pizmonet.co.il רדיו 90FM - ארכיון המצעדים, באתר www.90fm.co.il (ארכיון) Yonatan Embar (2011-05-29), סרט ישן, נבדק ב-2018-09-19 מילים לשיר סרט ישן - מרגלית צנעני, באתר שירונט "סרט ישן - יוסמיוסיק". יוסמיוסיק. 2009-06-19. נבדק ב-2018-09-19. ישראל קמחי Music Team (2010-06-10), מרגלית צנעני | סרט ישן, נבדק ב-2018-09-19
יאניסלב גרצ'ב

יאניסלב גרצ'ב (בבולגרית: Янислав Герчев; נולד ב-4 באוקטובר 1989) הוא ג'ודוקא בולגרי, פעמיים סגן אלוף אירופה בקטגוריית המשקל עד 60 ק"ג. גרצ'ב השתתף באולימפיאדת ריו דה ז'ניירו 2016. הקרב הראשון שלו היה בשלב בסיבוב השני, בו הוא ניצח באיפון את צאי מינג-יין הטאיוואני. בסיבוב השני הוא הפסיד לאמירן פאפינשווילי הגיאורגי. במרץ 2017, גרצ'ב זכה במדליה הראשונה שלו בתחרות מהסבב העולמי כשזכה במדליית ארד בגראנד סלאם באקו לאחר שניצח באיפון את גוסמן קירגיזבאייב הקזחי בקרב על המדליה. באפריל 2017 הוא התחרה באליפות אירופה שנערכה בוורשה וזכה במדליית כסף. בשלב רבע הגמר הוא ניצח את פרנסיסקו גאריגוס הספרדי, בחצי הגמר הוא ניצח את אמירן פאפינשווילי הגיאורגי ובגמר הפסיד לרוברט משבידוודזה הרוסי. באליפות אירופה 2018 שנערכה בתל אביב הוא זכה שוב במדליית הכסף. בשמינית הגמר הוא ניצח בווזארי את יורה ורשטראטן הבלגי, ברבע הגמר הוא ניצח את שוב בניקוד ווזארי את פרנסיסקו גאריגוס הספרדי ובחצי הגמר הוא גבר באיפון על ארטם לסיוק האוקראיני שנכנע לאחר תרגיל חניקה. בגמר גרצ'ב הפסיד באיפון לאסלאם יאשוייב הרוסי לאחר שהקרב נכנס לניקוד זהב. באולימפיאדת טוקיו 2020, גרצ'ב הודח בסיבוב השני לאחר ניצחון אחד והפסד אחד. באליפות אירופה 2022 שנערכה בסופיה שבבולגריה זכה גרצ'ב במדליית הכסף האירופית בפעם השלישית בקריירה לאחר 4 קרבות שניצח באיפון והפסד בגמר לפרנסיסקו גאריגוס הספרדי. יאניסלב גרצ'ב, ברשת החברתית פייסבוק יאניסלב גרצ'ב, ברשת החברתית אינסטגרם יאניסלב גרצ'ב, באתר olympedia.org יאניסלב גרצ'ב, באתר איגוד הג'ודו העולמי יאניסלב גרצ'ב, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. הקרב על הארד מול גוסמן קירגיזבאייב, גראנד סלאם באקו 2017, אתר JudoInside
אוברפיהרר

אוברפיהרר (בגרמנית: Oberführer, מילולית: "מנהיג בכיר") הייתה דרגה צבאית של המפלגה הנאצית (NSDAP) משנת 1921. אוברפיהרר היה בדרך כלל חבר המפלגה שהיה אחראי על קבוצת יחידות צבאיות באזור גאוגרפי מסוים. בין השנים 1921 עד 1925, הביטוי אוברפיהרר שימש כתואר ביחידות אס אה (SA), אולם בשנת 1926 הוא הפך לדרגה ב-SA. אוברפיהרר הייתה גם דרגה באס אס (עוד בשלב שבו הוא היה יחידה של האס אה), שנוצרה ב-1925 בשם גאופיהרר, כדרגה עבור קציני אס אס שהיו אחראים על יחידה בתחומי גאו ברחבי גרמניה. בשנת 1928 שונתה הדרגה לאוברפיהרר, וניתנה למפקדי היחידות הבכירות באס אס. בשנת 1930 האס אס אורגן מחדש, ונוצרו יחידות "גרופן" ו"בריגדות", ואוברפיהרר הפכה לדרגה הנמוכה מדרגת בריגדפיהרר. בשנת 1938, בעקבות הקמת יחידות הוואפן אס אס, הושוותה דרגת בריגדפיהרר לדרגת גנרל מיור, בעוד דרגת שטנדרטנפיהרר הושוותה לדרגת אוברסט, ואילו דרגת אוברפיהרר הושוותה לדרגת קולונל בכיר, וכך היא הוגדרה על ידי חלק מההיסטוריונים, בעוד אחרים השוו את הדרגה לדרגת בריגדיר בצבא הבריטי. טלאי הצווארון של אוברפיהרר כלל בתחילה שני עלי אלונים, יחד עם דרגות כתף של גנרל, אולם בהמשך הם החלו לשאת דרגות כתף של אוברסט. סמל הדרגה - תג כתף סמל הדרגה - תג כתף (ביחידות הרפואה) סמל הדרגה - תג צווארון סמל הדרגה - תג שרוול מדיה וקבצים בנושא אוברפיהרר בוויקישיתוף McNab (II) 2009, p. 15. McNab 2009, pp. 29, 30. Yerger 1997, p. 235. Miller 2006, p. 521. McNab 2009, p. 186. Flaherty 2004, p. 148.
זיו אבירם

זיו אבירם (נולד בשנת 1959) הוא מיליארדר ישראלי, יו"ר פעיל משותף בחברת אורקם טכנולוגיות ובעבר נשיא ומנכ"ל חברת מובילאיי. זיו אבירם נולד ב-1959. לאחר שירותו כקצין בחיל הרגלים, החל ללמוד הנדסת תעשייה וניהול באוניברסיטת בן-גוריון בנגב וסיים בשנת 1984. כיהן כמנכ"ל רשת כתר ספרים וכמנכ"ל רשת הנעליים גלי. בשנת 1993 מונה למנכ"ל פארק המים "אטרקציה" בים המלח. בשנת 1999 ייסד אבירם (יחד עם פרופ' אמנון שעשוע) את חברת מובילאיי וכיהן כנשיא וכמנכ"ל החברה עד מכירתה. בשנת 2010 ייסד (יחד עם פרופ׳ שעשוע) את חברת אורקם וכיהן כנשיא ומנכ"ל במשך 11 שנה. כיום הוא מכהן כיו״ר פעיל משותף של החברה. לאחר רכישת מובילאיי על ידי אינטל תמורת 15.3 מיליארד דולר בשנת 2017, פרש אבירם מהחברה ועבר להתמקד בניהול חברת אורקם. בשנה זו הפך לעמית כבוד של המרכז הבינתחומי הרצליה. לאחר פרישתו ממובילאיי הפך אבירם גם ליועץ ומשקיע בעשרות חברות טכנולוגיה. בין השאר השקיע בחברת REE המפתחת פלטפורמות לתעשיית הרכב, בתבל המפתחת רחפנים לקטיף פירות, ובבילדטוס המייצרת מערכת לניהול אתרי בנייה על ידי ניתוח תמונות המותקנות על קסדות העובדים. בנוסף הפך שותף לקבוצת תדהר בפרויקט מלונאות ומגורים בשדרות רוטשילד בתל אביב. בשנת 2019 ייסד אבירם יחד עם יוסי בן עמרם וחגי גרינשפון את חברת מדיקיין, והוא משמש כיושב הראש של החברה. מדיקיין עוסקת במחקר ופיתוח, ייצור ושיווק של תרופות המשלבות מרכיבים מצמח הקנאביס ומרכיביו. בחודש מאי 2023 הודיעה מדיקיין על הפסקת פעילות גידול ושיווק קנאביס בישראל. בשנת 2021 הקים ביחד עם ארבעת ילדיו את קרן משפחת אבירם (ע"ר). הקרן פועלת בתחומים: חדשנות וטכנולוגיה, חינוך, אהבת הארץ וחיבור לטבע, מדע, מחקר ורפואה. הקרן השיקה ב-2021 את “Aviram Awards - Tech For Humanity”, תחרות לאיתור מיזמים משני מציאות במזרח התיכון. אבירם הוא אלמן ואב לארבעה, מתגורר בתל אביב. מדיה וקבצים בנושא זיו אבירם בוויקישיתוף זיו אבירם, באתר אורקם זיו אבירם, באתר מדיקיין איתמר כהן, עשירי ישראל של מגזין TheMarker, דירוג 2021 - זיו אבירם, באתר TheMarker ראיון עם זיו אבירם, באתר בלומברג אתר קרן משפחת אבירם המרכז הבינתחומי הרצליה חולק כבוד לזיו אבירם, באתר אוניברסיטת רייכמן ברכות למייסד מובילאיי ובוגר אוניברסיטת בן-גוריון זיו אבירם (באנגלית), באתר אוניברסיטת בן-גוריון בנגב אמנון יוסף, מנהלי פארק מים: אשת סגן השר פנחסי התחמקה מתשלום, חדשות, 18 ביולי 1993 מייסד מובילאיי זיו אבירם פורש לאחר השלמת עסקת ה-15 מיליארד דולר עם אינטל (באנגלית), באתר פייננשל טיימס נתנאל אריאל, "אנחנו נהיה אינטל של עולם הרכב", באתר ביזפורטל, 23 ביולי 2021 הרובוטים לקטיפת פירות של תבל גייסו 20 מיליון דולר מענקי החקלאות האסייתיים ומ-AgFunder (באנגלית), באתר AFN שלומית צור, שותף חדש לתדהר בפרויקט רוטשילד 10: מייסד מובילאיי זיו אבירם, באתר כלכליסט, 1 ביולי 2020 גלי וינרב, ‏"אין היום חברת תרופות גנרית שלא מחפשת להיכנס לקנאביס", באתר גלובס, 7 במרץ 2021 "עוד חלום שהתנפץ: חברת הקנאביס של מייסד מובילאיי זיו אבירם התפרקה", באתר קנאביס (מגזין) קרן משפחת אבירם, באתר "גיידסטאר ישראל" אודות, באתר קרן משפחת אבירם אסף גולן, פורבס וקרן אבירם יעניקו פרס של חצי מיליון דולר למיזם משנה מציאות שיגיע מהמזרח התיכון, באתר ישראל היום, 1 בנובמבר 2021
ארתור אנגל

ארתור אנגל (בגרמנית: Arthur Engel;‏ 12 בינואר 1928 - 11 בנובמבר 2022) היה מתמטיקאי ומורה גרמני, שנודע, בין השאר, בתרומתו להוראת המתמטיקה. אנגל סיים בשנת 1952 לימודי מתמטיקה באוניברסיטת שטוטגרט, והיה למשך 18 שנה מורה למתמטיקה בתיכון (גימנסיה). אחרי 1970 הוא לימד בבית הספר הפדגוגי בלודוויגסבורג. בשנים 1972–1993 כיהן כפרופסור במכון להוראת מתמטיקה ומדעי המחשב באוניברסיטת פרנקפורט. החל משנת 1965 השתדל למען הקמתה בגרמניה המערבית של תחרות כלל-פדרלית למתמטיקה. התחרות הראשונה התקיימה בשנת 1970. בשנת 1977 הוא ניהל את הצוות המערב-גרמני הראשון באולימפיאדת המתמטיקה הבינלאומית שהתקיימה בבלגרד. ב-1989 היה יושב ראש חבר השופטים באולימפיאדה למתמטיקה בבראונשווייג. הקדיש חלק מחייו לשימוש בסטוכסטיקה, מחשבים ואלגוריתמים בהוראת המתמטיקה. עם תלמידיו נמנה הורסט סוורין. נפטר ב-11 בנובמבר 2022. 1990 - עיטור צלב של מסדר הכבוד של גרמניה הפדרלית 1991 - פרס דוד הילברט של הפדרציה העולמית לתחרויות לאומיות למתמטיקה Mathematische Modelle der Wirklichkeit, Klett 1971 (מודלים מתמטיים של המציאות) עם טאמאש וארגה ווילי ואלזר - Zufall oder Strategie?: Spiele zur Kombinatorik und Wahrscheinlichkeitsrechnung auf der Primarstufe, Klett 1974 (צירוף מקרים או אסטרטגיה? משחקי קומנינטוריקה והסתברות יסודית) Mathematische Olympiadeaufgaben aus der UdSSR: mit ausführlichen Lösungen, Klett 1976 (מטלות באולימפיאדות למתמטיקה בברית המועצות עם פתרונות מפורטים) Elementarmathematik vom algorithmischen Standpunkt, Klett 1977 (מתמטיקה יסודית מנקודת מבט אלגוריתמית) Wahrscheinlichkeitsrechnung und Statistik, Klett 1984 (תורת ההסתברות וסטטיסטיקה) Stochastik, Klett 1987 (סטוכסטיקה) Mathematisches Experimentieren mit dem PC, Klett 1991 (ניסויים מתמטיים במחשב האישי) Problem-Solving Strategies, Springer 1998 (אסטרטגיות לפתרון שאלות) ארתור אנגל, באתר פרויקט הגנאלוגיה במתמטיקה ביוגרפיה ומאמר על אסטרטגיות לפתרון שאלות(הקישור אינו פעיל)
הקדוש הבדוי

הקדוש הבדוי או "אף פעם הקדוש" מכונה גם "גלנגלן הקדוש" (בצרפתית) הוא דמות בדיונית של קדוש הקיים בתרבויות אירופאיות. המונח שימש לראשונה בשנת 1897. שימוש במונח ניתן למצוא, לדוגמה, בפתגם באספרנטו "En la tago de Sankta Neniamo" – בתרגום מילולי: "ביום אף פעם הקדוש". משמעות הפתגם היא "ביומו (דהיינו בחגו) של אף פעם הקדוש", דהיינו יום שבפועל לעולם לא יגיע. בשפות אחרות, המונח ידוע גם בשם: צרפתית: Saint-Glinglin (גְלֶנְגְלֶן הקדוש) גרמנית: Sankt Nimmerlein לטינית: Ad kalendas graecas הולנדית: Sint Juttemis פולנית: Święty Nigdy פורטוגזית: São Nunca רוסית: После дождичка. четверг סלובקית: Svätý Dindi, Svätý Nikdy אספרנטו: Sankta neniamo (אף פעם הקדוש) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הקדוש הבדוי".
דוממיים

דּוֹמְמִיִּים (שם מדעי: Elopidae) היא משפחה של דגי גרם מסדרת הטרפוניים בתוכה סוג יחיד - דּוֹמֵם (Elops; ביוונית: ellops - סוג של נחש) ובו 7 מינים. הדוממים הם דגים גדולים הקרובים למשפחה גדולי עין, אך קטנים מהם ומגיעים רק לאורך מטר' ושוקלים עד 10 קילוגרם. בצורתם הם מזכירים סרדינים ענקיים, אף שאינם קרובים אליהם והם בעלי סנפירים רחבים המיועדים לתנועה מהירה, גוף דמוי-אליפסה ועיניים גדולות המצויות בטבעות גדולות. דגים אלה הם טורפים מהירים של דגים קטנים וסרטנים. מחזור חייהם דומה למחזור חיי הצלופחים: הם מתפתחים בים כלרוות מסוג Leptocephalus, דמויי סרט הצפים בזרם ולאחר שהם מתבגרים יותר הם מתכווצים ונראים כמו הבוגרים. הם יכולים לחיות בנוסף לים ולאוקיינוס, בקרבת החוף גם במים מליחים. כמו כן הם יכולים להימצא בימים ממוזגים וקרירים. דגים אלה בעלי עצמות רבות ולכן הם לא נחשבים לדגים מסחריים, אך עדיין יכולים לשמש כפיתיון. Elops affinis Elops bultyncki - נכחד Elops hawaiensis Elops lacerta דּוֹמֵם טוֹרְפָן (Elops machnata) Elops miiformis - נכחד Elops saurus Elops senegalensis Elops smithi מדיה וקבצים בנושא דוממיים בוויקישיתוף דוממיים, באתר ITIS (באנגלית) דוממיים, באתר NCBI (באנגלית) דוממיים, באתר Animal Diversity Web (באנגלית) דוממיים, באתר האנציקלופדיה של החיים (באנגלית) דוממיים, באתר GBIF (באנגלית)
שמואל גל

שמואל גל (נולד ב-1940) הוא מתמטיקאי וסטטיסטיקאי ישראלי, פרופסור אמריטוס במחלקה לסטטיסטיקה באוניברסיטת חיפה. גל סיים בשנת 1962 בהצטיינות יתרה את התואר השני במתמטיקה באוניברסיטה העברית בירושלים עם עבודה על אפרוקסימציות סטוכסטיות בהדרכתו של ה. קסטן. ב-1972 סיים שם עבודת דוקטורט על "פתרון מינימקס לכמה בעיות חיפוש" בהדרכתו של אריה דבורצקי. בשנים 1965–1973 עבד כמתמטיקאי בכיר בתעשייה האווירית. במקביל', בשנים 1970–1973 לימד כמדריך במחלקה לסטטיסטיקה באוניברסיטת תל אביב ובשנים-1973–1975 היה מדריך בכיר בתחום באוניברסיטת חיפה. אחרי שעבד כחוקר אורח ב-IBM במרכז למחקר ווטסון ביורקטאון הייטס בשנים 1977–1978, בשנים 1981–1990 עבד בהוראה בטכניון. בשנים 1973–1997 עבד במחקר ב IBM ישראל. בשנת 1994 התמנה לפרופסור לסטטיסטיקה באוניברסיטת חיפה. בשנים 1995–1998 שימש ראש המחלקה לסטטיסטיקה. גל המציא טבלאות דיוק לשם הערכה ממוחשבת של פונקציות יסודיות. יחד עם צבי יהודאי פיתח בשנת 1993 אלגוריתם חדש למיון ששימש את חברת IBM. גל פתר את משחק הנסיכה והמפלצת ותרם תרומות משמעותיות בתחום משחקי החיפוש. כמו כן עסק בתחום "שאלות המפגש" ביחד עם עמיתיו סטיב אלפרן, ויק בסטון וג'ון הווארד. Search Games Academic Press, 1980 Optimal sequential and non-sequential procedures for evaluating a functional The Theory of Search Games and Rendezvous, Kluwer (now Springer) Academic Publishers, 2003, with Steve Alpern פרקים בספרים: Strategies for Searching Graphs, in Graph Theory, Combinatorics and Algorithms Theory,, M.C. Golumbic and I. Ben-Aroyo Hartman (ed), Springer 2005, 189-214. S. Gal, Search Games-A review, in Search Theory: A Game Theoretic Perspective. Steve Alpern, Robbert Fokkink, Leszek Gasieniec, Roy Lindelauf, VS Subrahmanian (eds), Springer 2013, 3-15. אתר האינטרנט הרשמי של שמואל גל שמואל גל, באתר פרויקט הגנאלוגיה במתמטיקה
קוביטיים

קוביטיים (שם מדעי: Cobitidae; ע"פ האקדמיה ללשון העברית: בִּינוּנִיִּים, אך השם הועבר למשפחה Nemacheilidae) היא משפחת דגים מסדרת הקרפיונאים החיים במים מתוקים וחיים בקרבה לקרקעית. רבים מהם הם דגי נוי פופולרים שחלקם הפכו למינים פולשים. הם חיים בעולם הישן מאירופה עד למרוקו וחלקם מצויים בארץ ישראל. הדגים מגיעים לאורך 40 סנטימטרים, והם בעלי גוף מוארך ודק המזכיר תולעת. הם בעלי שפתיים גדולות איתם הם יונקים ושואבים דברים ובינים קטנים איתם הם חשים במזון על הקרקעית. דגים אלה נחים ולא נעים הרבה. מזונם הוא חומר אורגני המצוי על קרקעית האגמים והנהרות בהם הם חיים, וכן הם טורפים סרטנים וחרקי מים או זחלים. מינים רבים שהיו במשפחה עברו למשפחה בינוניים (Nemacheilidae): Acantopsis Aperioptus Bibarba סוג ומין יחיד Canthophrys gongota קַרְצִיף (Cobitis) Koreocobitis Kottelatlimia Lepidocephalichthys Lepidocephalus סוג ומין יחיד Microcobitis misgurnoides חזאי (Misgurnus) סוג ומין יחיד Neoeucirrhichthys maydelli Pangio Paralepidocephalus סוג ומין יחיד Paramisgurnus dabryanus Protocobitis Sabanejewia סוג ומין יחיד Theriodes sandakanensis מדיה וקבצים בנושא קוביטיים בוויקישיתוף קוביטיים, באתר ITIS (באנגלית) קוביטיים, באתר NCBI (באנגלית) קוביטיים, באתר Animal Diversity Web (באנגלית) קוביטיים, באתר GBIF (באנגלית) קוביטיים, באתר אנציקלופדיה בריטניקה (באנגלית)
זנבנוניים

זנבנוניים (שם מדעי: Heterenchelyidae) היא משפחה של צלופחאים החיים במימי האוקיינוס האטלנטי, כולל הים התיכון (כולל בחופי ישראל) והים הקריבי ובמזרח האוקיינוס השקט. במשפחה זו ישנם 8 מינים בשני סוגים. לא ידוע עליהם הרבה. מינים אלה מתחפרים בקרקעית הים בעומקים רדודים ועמוקים והם מגיעים באורכם ל-32–149 סנטימטרים. הם בעלי לסתות גדולות והם חסרי סנפיר גבי. מזונם של הצלופחים מורכב מחסרי חוליות שוכני ים כמו סרטנים, כמה תולעים ורכיכות ימיות. משפחה זנבנוניים (Heterenchelyidae) סוג Panturichthys מין זְנַבְנוּן פוֹלֶר (Panturichthys fowleri) מין Panturichthys isognathus מין Panturichthys longus מין Panturichthys mauritanicus סוג Pythonichthys מין Pythonichthys asodes מין Pythonichthys macrurus מין Pythonichthys microphthalmus מין Pythonichthys sanguineus זנבנוניים, באתר ITIS (באנגלית) זנבנוניים, באתר NCBI (באנגלית) זנבנוניים, באתר Animal Diversity Web (באנגלית) זנבנוניים, באתר האנציקלופדיה של החיים (באנגלית) זנבנוניים, באתר GBIF (באנגלית)
נטסטומיים

נֵטַסְטוֹמִיִּים (שם מדעי: Nettastomatidae) היא משפחה של דגים מסדרת הצלופחאים החיים באוקיינוס בסמוך למדפים היבשתיים באזורים טרופיים עד ממוזגים ויכולים לצלול מתחת ל-2,000 מטרים. משמעות שמם בלטינית הוא: "בעלי מקור ברוז" (Netta - ברווז, stoma - מקור). הצלופחים יכולים להגיע לאורך 125 סנטימטרים, והם בעלי לסת המזכירה מקור רחב מלא בשיניים וראש קטן. לרוב המינים אין סנפירים והם נעים בעיקר באמצעות זנבם הארוך. צבעם אפור עד ורדרד. הם טורפים דגים אחרים וחסרי חוליות בעומק והם חיים בקרבה לקרקעית. מספר מינים מהמשפחה מצויים בחופי מפרץ אילת והים התיכון. Facciolella Hoplunnis Nettastoma Nettenchelys Saurenchelys Venefica מדיה וקבצים בנושא נטסטומיים בוויקישיתוף נטסטומיים, באתר ITIS (באנגלית) נטסטומיים, באתר NCBI (באנגלית) נטסטומיים, באתר Animal Diversity Web (באנגלית) נטסטומיים, באתר האנציקלופדיה של החיים (באנגלית) נטסטומיים, באתר GBIF (באנגלית)
זאבניים (דגים)

זאבניים (שם מדעי: Muraenesocidae) היא משפחה של דגים ימיים מסדרת הצלופחאים שבמחלקה מקריני סנפיר. בתוך משפחה זו 6 סוגים ו-15 מינים. הם חיים במים טרופיים וסובטרופיים ברחבי העולם, וחלק מהמינים יכולים לחיות במים מליחים. מכונים גם "קונגרים זאביים", אף שאינם קשורים לזאבי הנהר. הם שייכים לאותה קבוצה של הקונגריים בתת-סדרת Congroidei. בני המשפחה מגיעים לאורך 60–250 סנטימטר, והם בעלי גוף גלילי בעל סנפירים קטנים למעט סנפירי החזה הרחבים וראשים עם עיניים מגודלות העוזרות לראות בחשיכה ולסתות גדולות ובהם שיניים נוקשות וחזקות שמזכירות לסתות של זאבי נהר. הם חיים בעומקים של מעל 1,000 מטר וכמעט שאינם עולים אל פני המים. הם תוקפניים מאוד וניזונים בעיקר מדגים אחרים שהם חוטפים בשיניהם החזקות. Congresox - בו 2 מינים Cynoponticus - בו 3 מינים Gavialiceps - בו 5 מינים Muraenesox - בו 2 מינים סוג ומין יחיד Oxyconger leptognathus סוג ומין יחיד Sauromuraenesox vorax מדיה וקבצים בנושא זאבניים בוויקישיתוף זאבניים, באתר ITIS (באנגלית) זאבניים, באתר NCBI (באנגלית) זאבניים, באתר Animal Diversity Web (באנגלית) זאבניים, באתר האנציקלופדיה של החיים (באנגלית) זאבניים, באתר GBIF (באנגלית)
צ'לופסידיים

צ'לופסידיים (שם מדעי: Chlopsidae; לפי האקדמיה ללשון העברית השם הוא דַּגְדַּקִּיִּים, אך השם המדעי של האקדמיה (פור') השתנה) היא משפחה של דגים ימיים מסדרת הצלופחאים הקרובים למורניים ומכונים לעיתים "מורנות חקייניות". תפוצתם היא בשוניות אלמוגים טרופיות ברחבי העולם. אורכם של צלופחים אלה הרבה יותר קצר ממורנות אמיתיות והם מגיעים לאורך 11–42 סנטימטרים בלבד. הם בעלי גוף נחשי עם רצועת סנפירים גבית עד לזנבם הרחב והם בעלי ראש גדול עם עיניים גדולות ובעלי לסתות מעוגלות עם שפתיים בולטות ובהם שיניים חדות. מינים אלה בעלי כמה קשקשים ירוקים על גופם. טרפם כולל דגים קטנים יותר וחסרי חוליות המצויים בקרבת הקרקעית אותם הם לוכדים בלסתותיהם החזקות. סוג ומין יחיד Boehlkenchelys longidentata סוג ומין יחיד Catesbya pseudomuraena Chilorhinus - בו 2 מינים דַּגְדַּק (Chlopsis) - בו 11 מינים Kaupichthys - בו 6 מינים סוג ומין יחיד Powellichthys ventriosus סוג ומין יחיד Robinsia catherinae סוג ומין יחיד Xenoconger fryeri מדיה וקבצים בנושא צ'לופסידיים בוויקישיתוף צ'לופסידיים, באתר ITIS (באנגלית) צ'לופסידיים, באתר NCBI (באנגלית) צ'לופסידיים, באתר Animal Diversity Web (באנגלית) צ'לופסידיים, באתר האנציקלופדיה של החיים (באנגלית) צ'לופסידיים, באתר GBIF (באנגלית)
דוסמריים

דוסמריים (שם מדעי: Dussumieriidae) היא משפחה של דגי גרם מסדרת הסרדינאים הקרובים לסרדיניים, ובעבר נחשבה לתת-משפחה שלה אך הופרדה. תפוצת מינים אלה ברחבי האזור האינדו-פסיפי בימים בהם ריכוזים גדולים של זואופלנקטון. הם נעים בלהקות גדולות כאשר התנאים אופטימליים ומושכים בתורם הרבה טורפים. במשפחה ישנם כיום 9 מינים בשני סוגים. הם דומים לסרדינים, אך בעלי גוף עגלגל יותר. אורכם מגיע לטווח של 14–33 סנטימטרים והם בעלי קשקשים כסופים, ראשים עגלגלים עם פיות פעורים בעלי "זיפים" הקולטים טרף קטן ובעלי עיניים גדולות. אלו דגים מהירים מאוד הנפוצים במרבית הימים ונחשבים לדגי מאכל חשובים באזורים כמו אינדונזיה וחופי אפריקה. כמה מהמינים חיים בחופי ישראל, הן בים סוף והן בים התיכון. דּוּסְמֶר (Dussumieria) - בו 2 מינים אֶטְרוּמֵאוּס (Etrumeus) - בו 7 מינים Trollichthys - נכחד מדיה וקבצים בנושא דוסמריים בוויקישיתוף דוסמריים, באתר ITIS (באנגלית) דוסמריים, באתר NCBI (באנגלית) דוסמריים, באתר GBIF (באנגלית)
יותר טוב כלום מכמעט

"יותר טוב כלום מכמעט" הוא האלבום השני של הזמר עברי לידר, שיצא לחנויות ביולי 1999. האלבום הגיע למעמד זהב זמן קצר לאחר צאתו לחנויות, ומאוחר יותר למעמד פלטינה, עם מכירות של מעל 40,000 עותקים. המופע "יותר טוב כלום מכמעט" הועלה 150 פעמים וזיכה אותו, בין השאר, בפרס "מופע השנה" בטקס פרסי תעשיית המוזיקה הישראלית "תמוז" 2000. עברי לידר - שירה, פסנתר וקלידים, כותב מילים, מלחין, מעבד יועד נבו - גיטרות, גיטרה בס, קלידים, מעבד, טכנאי הקלטה, טכנאי מיקס גלעד שמואלי - תופים וקולות גולן זוסקוביץ - גיטרה בס בשירים 1, 4, 5, 7, 9, 11, 12 מידע על האלבום יותר טוב כלום מכמעט באתר MusicBrainz ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
OKA 4wd

OKA 4wd הוא רכב שטח 4x4, שנבנה במספר תצורות, מתוצרת יצרנית הטרקטרונים האוסטרלית OKA Australia אשר הוצג בשנת 1986, ויוצר בין השנים 1987–2008. נבנו כ-50 יחידות ששווקו באוסטרליה בתוספת לכמה מאות יחידות שיוצאו. צבא אוסטרליה צויד בדגמי "OKA 4wd". בנוסף, נמכרו דגמי "OKA 4wd" בפפואה גינאה החדשה ובאפריקה. בשנת 1997 רישיון לייצור מכוניות נמכר לחברה סינית "הינדוסטן מוטורס". "Cab Chassis" - שלדה (מרכב) בלבד "Single cab pick-up" - טנדר - קבינה סטנדרטית "Dual-cab" - טנדר קבינה כפולה "Multi-cab" - טנדר קבינה מרובה "Full Spec Tour Bus" - מיניבוס תיירים "Multi- van" - מסחרית רכב פנאי המיועד לשטח - 7 עד 8 מושבים מיניבוס - 12 עד 14 מושבים, כבאית טנדר רכב חרום רכב קרוואן "RTV Standard A" - תוכנן ל-14 נוסעים לרבות הנהג "RTV Standard B" - תוכנן ל-12 נוסעים (מושבים מפלסטיק) "RTV Standard C" - תוכנן ל-12 נוסעים בגימור מהודר "XT" - מיניבוס תיירים - 12 נוסעים "LT" - מיניבוס תיירים - 12 נוסעים "NT" - מיניבוס תיירים - 12 נוסעים דגם "OKA 4wd" - רכב חרום דגם "OKA 4wd" - מיניבוס דגם "OKA 4wd" - מיניבוס תיירים דגם "OKA 4wd" - כבאית רכב שטח מדיה וקבצים בנושא OKA 4wd בוויקישיתוף OKA 4wd, סרטון באתר יוטיוב דגם "OKA 4wd", שנת 1988 - מפרט טכני, allisons.org דגמי "OKA 4wd", revolvy.com דגם "OKA 4wd", expressindia.indianexpress.com תצורות "OKA 4wd", oka.com.au דגמי מיניבוס "OKA 4wd", carsguide.com.au דגמי "OKA 4wd"‏ gumtree.com.au/s-automotive
דורביים

דּוֹרַבִּיִּים (שם מדעי: Chirocentridae) הם משפחה קטנה של מקריני סנפיר ימיים מסדרת הסרדינאים הקרובים לסרדיניים, אך גדולים מהם. במשפחה זו ישנו רק סוג אחד - דָּרְבָּנִי (Chirocentrus) ובו 2 מינים. שני מינים אלה הם המינים הגדולים ביותר בסדרתם, והם יכולים להגיע לאורך של מטר, והם בעלי גוף מוארך בעל קשקשים כסופים-אפורים וצידיים כחלחלים עם סנפירים קצרים. הם בעלי פיות גדולים בעלי שיניים מחודדות העוזרות להם לצוד מיני דגים אחרים. המין דורבני ערום ניזון גם מסרטנים. שיניים אלה נתנו להם את שמם האנגלי - Wolf herrings (סרדיני זאב). שני המינים הם דגי מאכל חשובים אותם צריך לשמור בהקפאה טובה. דָּרְבָּנִי דּוֹרַבּ (Chirocentrus dorab) - דג זה מצוי במים חמימים בטווח שבין הים האדום עד ליפן ולאוסטרליה דָּרְבָּנִי עָרֹם (Chirocentrus nudus) מדיה וקבצים בנושא דורביים בוויקישיתוף דורביים, באתר ITIS (באנגלית) דורביים, באתר NCBI (באנגלית) דורביים, באתר GBIF (באנגלית)